摩亨佐達羅城

摩亨佐達羅城，印度河谷古城，原名不詳，摩亨佐達羅只係發掘地方嘅名，發掘時為英屬印度，今下巴基斯坦信德省入便。純粹考古發掘出來，因而發現經典印度之前，重有個古文明，人稱印度河谷文明。現今推斷同印度南方嘅人，達羅毗荼人有關。雖然後來亞利安人入侵印度河谷，亦曾推斷印度河谷文明滅於亞利安人之手，但現今考古推斷，印度河谷文明早就沒落，同亞利安人無關。

印度河谷文明，有大量印章符號，由於過短，尚未能解讀。個城名亦無從得知。

城建於公元前二千五百年左右。

名
英文文獻寫做Mohenjo-daro，信德話為موئن جو دڙو‎，意為死人之丘，而烏都話寫 موئن جو دڑو‎ 。

印度河谷文明